CELEX: 62020TN0208
Language: et
Date: 2020-04-09 00:00:00
Title: Kohtuasi T-208/20: 9. aprillil 2020 esitatud hagi – JH versus Europol

8.6.2020   
            
            
               ET
            
            
               Euroopa Liidu Teataja
            
            
               C 191/38
            
         
      9. aprillil 2020 esitatud hagi – JH versus Europol
      (Kohtuasi T-208/20)
      (2020/C 191/52)
      Kohtumenetluse keel: saksa
      
         Pooled
      
      
         Hageja: JH (esindaja: advokaat M. Quaas)
      
         Kostja: Euroopa Liidu Õiguskaitsekoostöö Amet
      
         Nõuded
      
      Hageja palub Üldkohtul:
      
                  —
               
               
                  tuvastada, et kostja direktori 2. aprilli 2019. aasta otsus kõrvaldada hageja viivitamatult Euroopa Politseiameti Europol juhtimisosakonna isikukaitseüksuse juhataja ametikohalt oli õigusvastane, ja
               
            
                  —
               
               
                  mõista kostjalt välja hüvitis tekitatud mittevaralise kahju eest, mille suuruse määrab kindlaks Euroopa Kohus.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Europoli personalieeskirjade rikkumine
                  Hageja väidab, et Europoli personalieeskirjades sätestatud tingimused vaidlusaluse distsiplinaarmeetme võtmiseks ei olnud täidetud. Kostja eiras nimetatud personalieeskirjade sätteid ja alles mitu kuud hiljem üritas võetud distsiplinaarmeedet õigustada tagasiulatuvalt tehtud teisele ametikohale määramise otsuse ja ümberkorraldustele viitamisega.
               
            
                  2.
               
               
                  Tervise kahjustamine ja töövõimetus
                  Lisaks palub hageja mõista välja hüvitise mittevaralise kahju eest, kuna tema väitel on tõendatud, et kõnealune õigusvastane meede kahjustas tema tervist, mistõttu tal ei ole enam võimalik töötada.